title: -rasm . Do‘ppi turlari - Qarshi davlat universiteti international scientific and practical conference on algorithms...
text: 492
  Norov A.M., Safarov L.S. Ta’limda text mining texnologiyasi va undan samarali
  foydalanish
  TA’LIMDA TEXT MINING TEXNOLOGIYASI VA UNDAN SAMARALI FOYDALANISH
  A.M.Norov, L.S.Safarov
  Qarshi DU
  Annotatsiya.
  Maqolada ta’lim jarayonida Text Mining texnologiyasidan foydalanishning
  afzalliklari va ayrim muammolari xususida so‘z yuritilgan.
  Kalit so‘zlar:
  matnni intellektual tahlil qilish, matnni tasniflash, klasterlash, mashinaviy
  o‘qitish, axborot-qidiruv tizimi.
  Аннотация.
  В статье рассказывается о преимуществах и некоторых проблемах
  использования технологии Text Mining в образовательном процессе.
  Ключевые слова
  : интеллектуальный анализ текстов, классификация текста,
  кластеризация, машинное обучение, система информационного поиска.
  Abstract.
  The article talks about the advantages and some problems of using Text
  Mining technology in the educational process.
  Key words
  : Text Mining, Classifying of text, Clustering, Machine Learning, Information
  Retrieval System.
  Bugungi kunda kishilik jamiyatida yuz berayotgan voqeliklar, hodisalar va
  muammmolarning samarali yechimi ko‘proq intellektual axborot texnologiyalari xizmati
  bilan belgilanmoqda. Ilg‘or texnologik rivojlanish natijasi o‘laroq, kishilik faoliyati bilan
  bog‘liq ko‘pgina texnik boshqaruv usullari avtomatlashtirilgan rejimdan intellektual
  rejimga o‘tish zarurligini davrning o‘zi taqozo etmoqda.
  Matnlarni intellektual tahlil qilish masalasi, ya’ni bir so‘z bilan aytganda, Text Mining
  xuddi shu intellektual texnologiyalardan biri sanaladi.
  Matni intellektual tahlil qilish deganda, matn tarkibida avvaldan ma’lum bo‘lmagan
  bilimlarni aniqlab, ajratib olish, shuningdek, ular orasidagi asosiy tushunchalar va
  munosabatlarni aniqlashning algoritmik jarayoni tushuniladi.
  Text Mining soddaroq qilib aytganda, matnlar ma’nosi bilan ishlash va ulardan zarur
  ma’lumotlarni ajratib olish texnologiyasi hisoblanadi. Bu texnologiya matnlarni chuqur
  tahlil qilish, mavjud ma'lumotlar taxmin qilingan holda esa ularni qayta ishlashga imkon
  beradi.
  Ta’lim jarayonida Text Mining metodikasidan foydalangan holda o‘quvchi yoki
  talabalarga matnlarni bir nechta qismlarga ajratish va ular orqali matn ma’no jihatidan
  qaysi yo‘nalishga tegishli ekanligini aniqlash mumkin. Bu metodikani doimo o‘qitish
  jarayonida qo‘llash matnlar bilan ishlash va ularning tahlilini o‘rganishga yordam beradi.
  Ma’lumotlarni intellektual tahlil qilishning asosiy masalalaridan biri – bu, matnni
  ma’noga ko‘ra tasniflash masalasidir. Xususan, matnli hujjatlarni tasniflash, aslida axborot-
  qidiruv (Information Retrieval) masalasiga daxldor bo‘lib, bunda matnning mazmuniga
  ko‘ra hujjatni bir yoki bir nechta kategoriyalarga ajratish masalasi anglashiladi. Matnni
  tasniflash jarayoni uch xil usulda: qo‘lda, avtomatik ravishda mutaxassis tomonidan
  belgilangan qoidalar to‘plamiga asoslangan holda va avtomatik ravishda mashinaviy
  o‘qitish usullariga asoslangan holda amalga oshirilishi mumkin.
  Text Mining metodikasi bo‘yicha matnli hujjatlarni intellektual tahlil qilish quyidagi 5
  bosqichda amalga oshiriladi: